Alexander Popov

Alexander Stephani filius Popov (Russice: Александр Степанович Попов, tr. Aleksandr Stepanovič Popov; 16 Martii 1859 – 13 Ianuarii 1906) fuit physicus et electrotechnicus Russicus, inventor radiophoni per antennam.

 Biographia 
Alexander Popov natus est die 4 Martii (die 16 Martii secundum Calendarium Gregorianum) anno 1859 in oppido Tur'inskie Rudniki (quod nunc est urbs Krasnotur'insk regionis Sverdlovscensis Russiae), in familia sacerdotis. 

Initio (ad annum 1877) in scholis seminarioque clericalibus, dein in Universitate Petropolitana educatus, Alexander Popov anno 1882 complevit studium suum in facultate physico-mathematica Universitatis Petropolitanae. Physicam et electrotechnicam docebat. Invenit radiophonum, die 7 Maii anni 1895 primo monstratum. Fuit professor physicae (ab anno 1901) et director (ab anno 1905) Instituti Electrotechnici Petropolitani. 

Popov mortuus est die 31 Decembris anni 1905 (die 13 Ianuarii anni 1906 secundum Calendarium Gregorianum) Petropoli in urbe.

 Fontes 
 ''Alexander Popov - inventor radiophoni "Russici" 
 Pagina de Alexandro Popov Encyclopaediae Sovieticae Magnae editionis tertiae 

3074 Popov

 Nexus externi 

Categoria:Alumni Universitatis Petropolitanae
Categoria:Incolae Imperii Russici
Categoria:Inventores Russiae
Categoria:Physici Russiae
Categoria:Professores universitatum et scholarum Petropolitanarum
Categoria:Nati 1859
Categoria:Mortui 1906